… — А што датычыцца архіва бацькі, — расказваў сын навукоўца, — то застаецца толькі меркаваць, над якімі праблемамі ён працаваў у апошнія гады. Пэўныя арыенціры дае спіс навуковых прац, складзены бацькам у 1948-м, дзе нараўне з іншымі значацца работы, падрыхтаваныя да друку, але пакінутыя неапублікаванымі. А гэта — 10 нарысаў, прысвечаных дыялектам плямёнаў, агульным аб’ёмам большым за 300 машынапісных старонак, прыблізна такая ж па аб’ёме праца “Марфалогія туркменскай мовы ў навуковым асвятленні (сінтаксічныя формы)”. У спісе — “Зборнік жаночых песень” на 10 аўтарскіх лістоў, “Кіраўніцтва да вывучэння персідскай мовы”, “Матэрыялы для складання руска-персідскага слоўніка”. Каласальная праца!..